
תיקונים:	חוק עזר לאלפי מנשה (שרותי שמירה) (תיקון), התשנ"ח-1998 (נתקבל: מרץ 1998)
	חוק עזר לאלפי מנשה (שרותי שמירה) (תיקון), התשס"ב-2002 (נתקבל: 18.3.2002)

בתוקף סמכותה לפי סעיפים 68 ו-88 (ג) לתקנון המועצות המקומיות (יהודה והשומרון), התשמ"א-1981, מתקינה המועצה המקומית אלפי מנשה חוק עזר זה:
הגדרות
1. 	בחוק עזר זה -  
"המועצה" - המועצה המקומית אלפי מנשה;
"ראש המועצה" - לרבות כל אדם שראש המועצה הסמיך אותו לעניין  חוק עזר זה;
"דמי השתתפות" -	אגרת שירותי שמירה;
"נכס" - כמשמעותו בתקנון;
"מחזיק" - אדם או תאגיד המחזיק למעשה בנכס בתחום המועצה כבעל או בכל אופן אחר;
"שירותי שמירה" - שכירתם כדין של שירותי שמירה ואבטחה, מגוף העוסק בתחומים אלה או העסקת עובדים כשומרים בשכר.
הפעלת שירותי שמירה
2. 	המועצה רשאית להפעיל שירותי שמירה לשם הגברת הבטחון ושמירת החיים והרכוש בתחומה.
פרסום
3. 	ראש המועצה יפרסם הודעה על הפעלת שירותי שמירה כאמור על לוח המודעות של בניין המועצה.
התשלום
4. 	(א)	מחזיק ישלם למועצה דמי השתתפות בגין נכסים שבהחזקתו בשיעורים ובמועדים כפי שנקבעו בתוספת.
(ב)	הודעות על שיעורי דמי ההשתתפות ותשלומם יומצאו למחזיק באופן שתורה המועצה.
פטור מתשלום
5. 	(א)	ביקש מחזיק לשמור ולא לשלם את דמי ההשתתפות יחולו ההוראות הבאות:
1.	ימסור הודעה בכתב לראש המועצה תוך 30 מתחילת תוקפו של חוק העזר, או תוך 30 יום מיום 1 בינואר של כל שנה, כי הוא מבקש באותה שנה לשמור ולא לשלם דמי השתתפות.
2.	נמסרה הודעה כאמור, יבדוק ראש המועצה האם המחזיק כשיר לשמירה וממלא אחר דרישות הממונה על השמירה לשמש כשומר, בהתאם להוראות הצו.
(ב)	החלטת ראש המועצה תמסר למחזיק תוך 30 יום מיום קבלת הבקשה.
(ג)	אישר ראש המועצה למחזיק כי בשנה פלונית יהיה פטור מתשלום דמי השתתפות יהא המחזיק חייב בשמירה בהתאם להוראות הצו הממונה[endnoteRef:1] על השמירה. [1:  כך נכתב במקור.] 

הצמדה למדד
6. 	סכומי דמי ההשתתפות לפי חוק עזר זה יעלו ב- 1 בכל חודש שלאחר פרסום חוק עזר זה (להלן - יום העלאה) בשיעור עליית המדד במחירים[endnoteRef:2] לצרכן שפרסמה הלשכה המרכזית לסטטיסטיקה (להלן - המדד) לאחרונה לפני יום ההעלאה לעומת המדד שפורסם לאחרונה לפי יום ההעלאה הקודם. [2:  כך נכתב במקור.] 

שמירת דינים
7. 	אין בהוראות חוק עזר זה כדי לגרוע מהוראות הצו בדבר הסדרת השמירה בישובים (יהודה ושומרון) (מס' 432), התשל"א-1971 ומהוראות הצו בדבר אבטחת מוסדות חינוך (יהודה ושמורון[endnoteRef:3]) (מס' 817), התש"ם-1980. [3:  כך נכתב במקור.] 

תחילת התוקף
8. 	תחילתו של חוק עזר זה מיום פרסומו.

תוספת  
(תיקונים: התשנ"ח, התשס"ב)

1.	שיעורי דמי ההשתתפות החודשיים יהיו כדלקמן:

	
	הסכום
בשקלים חדשים

	לכל מחזיק:
	89



2.	דמי ההשתתפות ישולמו בתשלומים דו חודשיים שמועדי פרעונם 1 בינואר, 1 במרץ, 1 במאי, 1 ביולי, 1 בספטמבר ו-1 בנובמבר של כל שנה.

נתקבל,  16.11.1993

שלמה קטן
ראש המועצה המקומית 
אלפי מנשה






